Den 22-årige venstre fløj, Buster Juul, har skrevet under på en ny to-årig aftale med Aalborg Håndbold, så parterne har papir på hinanden frem til sommeren 2018.  Det skriver klubben i en pressemeddelelse. Buster Juul er i gang med sin tredje sæson i Aalborg Håndbold og er p.t. noteret for 93 kampe.  Han har i denne sæson været solidt spillende og har scoret 58 mål i håndboldligaen. Jeg har været glad for at være i Aalborg Håndbold lige fra den første dag, og det er derfor helt naturligt for mig at fortsætte i klubben -Buster har for alvor grebet chancen i denne sæson og vist sit store potentiale. Han er hurtig, fintestærk og sikker i sine afslutninger. Vi er derfor meget glade for at kunne forlænge samarbejdet med ham, siger direktør Jan Larsen, Aalborg Håndbold. -Jeg har været glad for at være i Aalborg Håndbold lige fra den første dag, og det er derfor helt naturligt for mig at fortsætte i klubben. Vi er et ungt hold med potentiale til at spille med om medaljerne i hver sæson samtidig med, at vi har et fantastisk hjemmepublikum, der altid bakker os op, siger Buster Juul.

Opsummering:
Det 22-årige fløjtalent Buster Juul har forlænget sin kontrakt med Aalborg Håndbold. Hans kontrakt udløber nu sommeren 2018.